Străzile Detunata, Armoniei și Ponorel intră în modernizare!În cursul zilei de ieri a fost predat amplasamentul în vederea modernizării următoarelor străzi: Detunata, Armoniei și Ponorel.
Responsabilii de proiect au fost pe teren să analizeze aspectele tehnice pentru buna desfășurare a modernizărilor, iar în curând vor începe lucrările.
Prin modernizarea acestor străzi ne dorim să asigurăm condiții optime de trafic pentru toți locuitorii și pentru cei care tranzitează zona.
În mod concret, acest proiect va include modernizarea carosabilului, trotuarelor și a parcărilor.
De asemenea, la final vom instala noi semne de circulație și vom trasa marcajele rutiere.
Aceste lucrări fac parte din efortul nostru continuu de a transforma cartierele Turzii într-un loc mai plăcut și mai accesibil pentru toată lumea.
Nicio stradă nu va rămâne neasfaltată!
Biroul de presă